***Bevezetés a 20. századi zsidóság történetébe***

|  |
| --- |
| **Alapadatok** |
| ***Projekt / Óraterv címe:*** *Bevezetés a 20. századi zsidóság történetébe*  ***Iskola:*** *Budapesti Nemzetközi Iskola*  ***Város:*** *Budapest*  ***Tanár(ok) neve:*** *Kovács Dóra* |
| **Résztvevő diákok** |
| ***Diákok száma:*** *20 fő*  ***Életkor:*** *14-15 év*  ***Évfolyam:*** *8. évfolyam* |
| **Pedagógiai célok** |
| ***Milyen problémára, kihívásra reflektál az óraterv? Mi az óra központi kérdése?***  *A magyarországi zsidóság 20. századi története főbb jellemzőinek, fordulópontjainak felidézése, érzékenyítés**.*  ***Milyen tantervi követelményekhez kapcsolódik az óraterv?***   * A soknemzetiségű ország. * A zsidó emancipáció, a hazai zsidóság szerepe a magyarországi modernizációban. * A 20. század eleji és korunk életmódja közötti különbségek azonosítása. * A trianoni békediktátum területi és demográfiai következményeinek értékelése. * Magyarország területi, népességi és gazdasági veszteségei. * Az antiszemitizmus megnyilvánulásainak azonosítása. * Magyarország szovjet megszállásának következményei. * Kivándorlás és asszimiláció. * Magyarország nemzetiségi arányainak változása. * A magyarországi nemzetiségek 19-20. századi története főbb jellemzőinek, fordulópontjainak felidézése.   ***Milyen tudást, ismeretet szereznek a diákok az óra során?***  Átismétlik a magyarországi zsidóság 20. század történetéről tanultakat, felidézik az alábbi fogalmakat: *emancipáció, asszimiláció, nemzetiszocializmus, antiszemitizmus, fajelmélet, kommunista diktatúra, kivándorlás*  ***Milyen készségeik, kompetenciáik fejlődnek?***  történelmi információk keresése és feldolgozása, szövegértés fejlesztése, kommunikáció fejlesztése |
| **Alkalmazott segédanyagok és eszközök** |
| ***Milyen segédanyagokra, eszközökre lesz szükség az óra során?***   * Centropa honlap: <https://www.centropa.org/hu/centropa-cinema/bevezetes-20-szazadi-magyar-zsidosag-tortenetebe> c. kisfilm *(letöltés: 2022. június 22.)* * füzetek, A/3-as papírok * előre kinyomtatott kérdések és térképek |
| **Az óra menete lépésről lépésre** |
| ***Tervezett tevékenységek, időbeosztás:***   1. Ráhangolódás: gondolattérkép készítése egyénileg a füzetbe a „*magyarországi zsidóság a 20. században”* központi fogalom mentén *(2 perc)* 2. Az egyéni gondolatok egy részének megjelenítése a táblán: a diákok egyesével felírnak egy-egy kapcsolódó fogalmat a táblára, plusz kiegészítik a saját gyűjtésüket a füzetükben a társaik ötleteivel. (Mindez jó lehetőség az előzetes tudás feltérképezésére, - felidézésére és az esetleges tévedések tisztázására.) *(5 perc)* 3. A *Bevezetés a 20. századi zsidóság történetébe* című Centropa film közös megtekintése. *(7 perc)* 4. Közös idővonal készítés a filmben elhangzott fontosabb történelmi események megjelenítésére. (dualizmus kor, első világháború, trianoni békeszerződés, Horthy-korszak, Numerus clausus, zsidótörvények, második világháború, Magyarország belépése a második világháborúba, Rákosi-diktatúra) *(4 perc)* 5. Csoportalakítás: 5 fős csoportok szétvágott képek alapján – 1 csoport 1 témát (történelmi korszakot) kap. *(2 perc)* 6. Feladatok (irányított kérdésekkel, szómagyarázattal és a korszakhoz kapcsolódó térképekkel) kiosztása a csoportoknak. A csoporton belül *időfelelős, tabletfelelős, tématartás felelőse* és *„írnok”* választása a csoporttagok által. *(2 perc)* 7. Plakátkészítés csoportban megadott szempontok alapján a kisfilm segítségével. (Csoportonként egy tablet vagy laptop áll a diákok rendelkezésére, hogy visszanézzék a kisfilm számukra releváns részét és információt gyűjtsenek belőle.) *(10 perc)* 8. Plakátok ismertetése egymásnak *(10 perc)* 9. Az óra lezárása: csapatok munkájának értékelése, szorgalmi házi feladat kijelölése *(3 perc)*   ***Melléklet:***   |  |  |  |  | | --- | --- | --- | --- | | **1. csoport:**  ***20. század eleje*** | **2. csoport:**  ***A 2 világháború között*** | **3. csoport:**  ***A holokauszt*** | **4. csoport:**  ***A 2. világháború után*** | | *irányított kérdések:*  *-* Milyen államalakulat része volt ekkor Magyarország?  - Soroljatok fel 4-5 jellemzőt a korszak zsidóságáról!  **-** Milyen társadalmi csoportokba tartoztak? Milyen foglalkozásokat űztek? | *irányított kérdések:*  *-* Mi jellemezte ekkor Magyarországot?  - Soroljatok fel 4-5 nacionalista politikust a korból! | *irányított kérdések:*  *-* Milyen következményekkel járt a holokauszt a hazai zsidóságra nézve?  - Soroljatok fel min. 4-5 ilyen veszteséget! | *irányított kérdések:*  - Milyen politikai rendszer alakult ki ekkor Magyarországon?  - Milyen jellemzői voltak ennek a rendszernek?  - Milyen 2 út állt azok előtt a zsidók előtt, akik túlélték a holokauszt borzalmait?  (+ Kinek a szobra bukkan fel a videónak ebben a részében?) | | *fogalommagyarázat:*  - asszimiláció  - soknemzetiségű ország | *fogalommagyarázat:*  - nacionalizmus | *fogalommagyarázat:*  - tömeggyilkosság  - antiszemitizmus | *fogalommagyarázat:*  - emigráció | |
| **Végeredmények, produktumok** |
| ***Mi az óra eredménye? Elkészül-e valamilyen kézzel fogható produktum?***  plakátok |
| **Dokumentáció** |
| ***Dokumentáljátok valamilyen formában az órát?***  plakátok, órai vázlat |
| **Értékelés** |
| ***Hogyan fogod értékelni a diákok munkáját?***  A diákok jegyet kapnak az órai munkájukra, amibe beleszámít a plakátkészítés folyamata és a plakáton található információk előadása is. |
| **Egyéb** |
| ***Van-e bármi, amit hasznos tudnunk erről az óratervről?***  Az óraterv (kisebb módosításokkal) több témához kapcsolódóan is alkalmazható a történelemtanítás során 7. és 8. osztályban:   * dualizmus kori zsidó emancipáció; * két világháború közötti magyarországi kisebbségek; * a szélsőséges politikai mozgalmak erősödése hazánkban a két világháború között; * Magyarország a második világháborúban; * hazai kisebbségek a második világháború után |